Document ID: /roh_data/filtered/fineweb-2-filterrobots_roh.jsonl.gz/1993

Dapi il 2012 cumbatta l'uvestgieu da Cuira encunter il sustegn finanzial da l'organisaziun da cussegliaziun «adebar» tras la Baselgia catolica dal chantun Grischun. Quai cun l'argumentaziun ch'ins veglia proteger la libertad da religiun ed evitar ch'ins sustegnia acziuns che cuntrafetschian a la religiun catolica finanzialmain. Uschia saja l'abort per exempel ina opziun legitima.
Suenter che la cumissiun da recurs da la Baselgia catolica e la dretgira administrativa grischuna han però decidì ch'il sustegn finanzial da l'organisaziun da cussegliaziun saja legitim, sa drizza l'uvestgieu uss al Tribunal federal. Quai saja la davosa staziun. Sch'il Tribunal federal saja da la medema opiniun, stoppian els acceptar la decisiun.
«Adebar»
«Adebar» è in'organisaziun da cussegliaziun en ils secturs planisaziun da famiglia, sexualitad e gravidanza.
RR novitads 10:00